Ettevõttest
OÜ Ruffus Event Solutions on hoogsalt arenev ning laienev ettevõtte, mis tegutseb peamiselt Lõuna-Eestis. Meie põhitegevusalaks on välitualettide välja rentimine, ent tootevalikus võib leida nii kätepesujaamu, pissuaare, prügikonteinereid kui ka Eestis hetkel ainulaadseid pop-up tribüüne. Lisaks teostame erinevaid teenuseid: toodete vahehooldus, paigaldus ja transport.
Erinevalt teistest firmadest pakume ebameeldivate kuivkäimlate ning kemmergute asemel hoopis puhtaid ning mugavaid välitualette. Nimelt meie Ruffuses leiame, et välitualeti külastus ei tohiks olla piin, vaid hoopis meeldiv elamus. Just seetõttu on meie renditavad tooted alati visuaalselt atraktiivsed, avarad, kvaliteetsed ning – mis kõige tähtsam – meeliköitva aroomiga!
Kui häda on käes, siis helista või saada e-mail, sest meie sõbralik meeskond aitab alati leida just Teile parima lahenduse ning hinna!